ส่วนที่ 1

การประกอบธุรกิจ

+-----------------------------------------------------------------------+
| นโยบายและภาพรวมการประกอบธุรกิจ                                          |
+-----------------------------------------------------------------------+

บริษัท ยูนิค ไมนิ่ง เซอร์วิสเซส จำกัด (มหาชน) (“บริษัทฯ” หรือ “UMS”) ก่อตั้งโดยบริษัท
ยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) และนายสมบูรณ์ สิริไพบูลย์พงศ์
ซึ่งถือหุ้นร้อยละ 51 และ 49 ตามลำดับ ได้จดทะเบียนจัดตั้งบริษัทฯขึ้นเมื่อวันที่ 17 มีนาคม
พ.ศ.2537 ด้วยทุนจดทะเบียนเริ่มต้น 1 ล้านบาท
โดยเริ่มต้นประกอบธุรกิจการนำเข้าถ่านหินคุณภาพดีจากต่างประเทศ
และจัดจำหน่ายถ่านหินให้กับโรงงานอุตสาหกรรมต่างๆภายในประเทศ
เนื่องจากผู้บริหารเล็งเห็นถึงโอกาสและแนวโน้มการเติบโตที่ดีของอุตสาหกรรมถ่านหิน
เนื่องจากมีปัจจัยสนับสนุนหลายประการ ได้แก่
ผลิตภัณฑ์ถ่านหินเป็นเชื้อเพลิงที่มีราคาต่ำและมีปริมาณสำรองมากเมื่อเปรียบเทียบกับน้ำมันเตาและก๊าซธรรมชาติ
ประกอบกับประสบการณ์ของผู้บริหารในอุตสาหกรรมพลังงานที่ผ่านมา
ทำให้ผู้บริหารมีความมั่นใจในการดำเนินธุรกิจนี้ให้ประสบความสำเร็จและเติบโตอย่างมั่นคงต่อไป

เดือนมกราคม พ.ศ.2547 ที่ประชุมวิสามัญผู้ถือหุ้น ครั้งที่ 2/2547 มีมติให้บริษัทฯ
แปรสภาพเป็นบริษัทมหาชน และเพิ่มทุนจดทะเบียนจาก 50 ล้านบาทเป็น 70 ล้านบาท
โดยออกหุ้นสามัญใหม่จำนวน 20 ล้านหุ้น มูลค่าที่ตราไว้หุ้นละ 1 บาท เพื่อเสนอขายต่อประชาชน
โดยกำหนดราคาขาย 7.95 บาทต่อหุ้น รวมเงินทุนที่ได้จากการจำหน่ายหุ้นเท่ากับ 159 ล้านบาท
และบริษัทฯเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ วันที่ 16 กรกฎาคม
พ.ศ.2547

เดือนธันวาคม พ.ศ.2553 บริษัทอะธีน โฮลดิ้ง จำกัด ซึ่งเป็นบริษัทย่อยที่บริษัทโทรีเซนไทย
เอเยนต์ซีส์ จำกัด (มหาชน) หรือ TTA ถือหุ้นอยู่ร้อยละ 99.99
ได้เข้าทำรายการเสนอซื้อหลักทรัพย์เสร็จสิ้น โดยถือหุ้นทั้งหมดจำนวน 136,083,041 หุ้น
หรือร้อยละ 89.55 ของหุ้นที่จำหน่ายได้แล้วทั้งหมด และใบสำคัญแสดงสิทธิที่จะซื้อหุ้นจำนวน
56,453,219 หน่วย หรือร้อยละ 37.41 ของหุ้นที่จำหน่ายได้แล้วทั้งหมด ส่งผลให้บริษัท TTA
เป็นผู้ถือใหญ่ของบริษัทฯ

1.  นโยบายในการดำเนินงานของบริษัท

วิสัยทัศน์

“เป็นผู้นำในการจำหน่ายถ่านหินซึ่งมีคุณภาพและบริการตรงความต้องการของลูกค้าด้วยความมุ่งมั่นที่จะธำรงไว้ซึ่งสิ่งแวดล้อมและการพัฒนาสังคม”

พันธกิจ

-   เป็นผู้นำในการดำเนินธุรกิจจำหน่ายถ่านหินภายในประเทศ

-   ให้ผลประโยชน์ตอบแทนสูงสุดสำหรับผู้มีส่วนได้ส่วนเสีย

-   มีความรับผิดชอบในด้านคุณภาพ
    ความปลอดภัยและให้ความสำคัญกับการรักษาสิ่งแวดล้อมและการพัฒนาสังคม

เป้าหมายการดำเนินธุรกิจ

  บริษัทฯ
  มีเป้าหมายในการเป็นผู้นำการขายถ่านหินสำหรับโรงงานอุตสาหกรรมขนาดกลางและขนาดเล็กในประเทศไทย
  โดยการนำนวัตกรรม
  เทคโนโลยีในการใช้ถ่านหินที่มีความเหมาะสมกับอุตสาหกรรมภายในประเทศมาประยุกต์ใช้
  พร้อมกับการคัดเลือกถ่านหินที่มีคุณภาพดี ตรงกับความต้องการของโรงงานอุตสาหกรรม
  และมีผลกระทบต่อสิ่งแวดล้อมน้อย
  โดยการขยายฐานลูกค้าไปในกลุ่มโรงงานอุตสาหกรรมที่มีการใช้น้ำมันเตาและเชื้อเพลิงประเภทก๊าซให้เปลี่ยนมาใช้ถ่านหินแทน
  โดยนำจุดเด่นของถ่านหินที่มีต้นทุนการใช้งานที่ต่ำกว่าเชื้อเพลิงอื่นและการให้ความรู้ความเข้าใจที่ถูกต้องของการใช้ถ่านหินเป็นกลยุทธ์ในการขยายฐานลูกค้า
  รวมทั้งเน้นการกระจายความเสี่ยงทางด้านรายได้ของบริษัทฯ
  โดยไม่พึ่งพาโรงงานอุตสาหกรรมขนาดใหญ่เพียงตลาดเดียว
  แต่จะเน้นการขยายตลาดไปยังโรงงานอุตสาหกรรมขนาดกลางและขนาดเล็ก
  และกระจายไปยังหลายอุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
  นอกจากนี้ บริษัทฯ มีนโยบายขยายการดำเนินงานด้านการขนส่งทางน้ำ และท่าเทียบเรือ
  ซึ่งเป็นธุรกิจเกี่ยวเนื่องกับการขายถ่านหินของบริษัทฯ เพื่อให้บริษัทฯ
  มีฐานรายได้เติบโตอย่างมั่นคง

การเปลี่ยนแปลงและพัฒนาที่สำคัญ

  ในรอบปี 2558 มีเหตุการณ์ดังต่อไปนี้

-   ฝ่ายการจัดการของบริษัทได้มีการเปลี่ยนแปลงบุคลากรระดับฝ่ายบริหาร
    (บริษัทได้รายงานกับตลาดหลักทรัพย์แห่งประเทศไทยเรียบร้อยแล้ว)

-   วันที่ 17 มีนาคม 2558 บริษัทได้แต่ตั้ง นายพรเทพ เลิศวรธรรม ดำรงตำแหน่งรักษาการ
    ผู้ช่วยกรรมการผู้จัดการ สายงานบัญชีการเงินและการบริหาร แทน นายสมพร จิตเป็นธม

-   วันที่ 15 พฤษภาคม 2558 บริษัทได้แต่งตั้ง นายวิชาย ชื่นสุขสวัสดิ์ ดำรงตำแหน่ง
    กรรมการบริษัท, กรรมการบริหาร และกรรมการผู้จัดการ แทนนายสมพร จิตเป็นธม ที่ลาออก

-   วันที่ 26 พฤศจิกายน 2558 บริษัทได้แต่งตั้งนายพรเทพ เลิศวรธรรมดำรงตำแหน่ง CFO

    -   เมื่อวันที่ 8 มกราคม 2558 คณะกรรมการบริษัทได้มีมติอนุมัติรายการเกี่ยวโยงกัน
        ด้านการให้บริการการวางระบบสารสนเทศเครือข่ายร่วมกัน (IT Co-Location)
        โดยมีระยะเวลาให้บริการตั้งแต่เดือนกรกฎาคม 2557 – ธันวาคม 2558)
        ค่าบริการจำนวน 990,000 บาท หรือ คิดเป็นร้อยละ 0.49
        อขงสินทรัพย์ที่ม่ตัวตนสุทธิของบริษัท ณ วันที่ 30 กันยายน 2557

    -   เมื่อวันที่ 25 กันยายน 2558 ที่ประชุมวิสามัญผู้ถือหุ้นได้มีมติอนุมัติ เรื่อง
        การเข้าทำรายการที่เกี่ยวโยงกัน ด้านการรับความช่วยเหลือทางการเงินของบริษัท จาก
        บริษัท โทรีเซนไทย เอเยนต์ซีส์ จำกัด (มหาชน) (“TTA”) จำนวน 820 ล้านบาท
        เพื่อใช้เป็นเงินทุนหมุนเวียน โดยมีรายละเอียดดังต่อไปนี้

-   วงเงินกู้ยืมจำนวนรวม 350,000,000 บาท คิดอัตราดอกเบี้ยร้อยละ 4.60 ต่อปี
    ซึ่งจัดทำเป็นตั๋วสัญญาใช้เงิน โดยจะขยายระยะเวลาการใช้วงเงินจากเดิม
    ที่จะหมดอายุในวันที่ 30 กันยายน 2558 เป็นวันที่30 กันยายน 2560 และ

-   วงเงินกู้ยืมจำนวนรวม 125,000,000 บาท คิดอัตราดอกเบี้ยร้อยละ 4.60 ต่อปี
    ซึ่งจัดทำเป็นตั๋วสัญญาใช้เงิน โดยจะขยายระยะเวลาการใช้วงเงินจากเดิม
    ที่จะหมดอายุในวันที่ 31 ตุลาคม 2558 เป็นวันที่30 กันยายน 2560

-   วงเงินกู้ยืมจำนวนรวม 345,000,000 บาท คิดอัตราดอกเบี้ยร้อยละ 4.70 ต่อปี
    ซึ่งจัดทำเป็นตั๋วสัญญาใช้เงินโดยมีระยะเวลาใช้วงเงินตั้งแต่วันที่ 1 ตุลาคม 2558 ถึงวันที่ 30
    กันยายน 2560

โครงสร้างการถือหุ้นของกลุ่มบริษัท ณ 31 ธันวาคม 2558

แผนภาพโครงสร้างการถือหุ้นของกลุ่มบริษัท

 

+-----------------------------------------------------------------------+
| ลักษณะการประกอบธุรกิจ                                                    |
+-----------------------------------------------------------------------+

บริษัทฯ ประกอบธุรกิจการนำเข้าถ่านหินคุณภาพดี มีค่าพลังงานความร้อนปานกลาง
และมีผลกระทบต่อสิ่งแวดล้อมน้อย
โดยนำเข้าจากประเทศอินโดนีเซียเพื่อจัดจำหน่ายให้กับโรงงานอุตสาหกรรมทั้งขนาดใหญ่
ขนาดกลางและขนาดเล็ก
โดยเฉพาะโรงงานอุตสาหกรรมในจังหวัดกรุงเทพและปริมณฑลรวมถึงจังหวัดใกล้เคียง
บริษัทฯมีอุตสาหกรรมที่เป็นเป้าหมายหลัก คือ อุตสาหกรรมอาหารและเครื่องดื่ม
อุตสาหกรรมกระดาษ และอุตสาหกรรมสิ่งทอ
โดยบริษัทฯมีกลยุทธ์นำถ่านหินดังกล่าวมาทำการคัดเลือกและปรับปรุงคุณภาพเพื่อให้ถ่านหินมีคุณภาพตรงกับคุณสมบัติเชิงวิศวกรรมของหม้อไอน้ำของแต่ละโรงงานอุตสาหกรรม
นอกจากนี้ บริษัทฯยังเข้าร่วมประมูลขายถ่านหินให้กับบริษัทเอกชนในอุตสาหกรรมปูนซีเมนต์
และอุตสาหกรรมผลิตไฟฟ้าที่มีการประมูลจัดซื้อถ่านหินอีกด้วย

  ---------------- --------------- -------- --------------- -------- --------------- -------- --------------- --------
  ประเภทของรายได้   2556                     2557                     2557                     2558            

                   (ตค.55-กย.56)            (ตค.56-กย.57)            (ตค.57-ธค.57)            (มค.58-ธค.58)   

                   จำนวน           ร้อยละ    จำนวน           ร้อยละ    จำนวน           ร้อยละ    จำนวน           ร้อยละ

                   (ล้านบาท)                 (ล้านบาท)                 (ล้านบาท)                 (ล้านบาท)        

  รายได้จากการขาย   1,905.72        98.43    1,005.97        96.60    104.10          92.08    532.03          90.91

  รายได้บริการ       25.34           1.31     32.50           3.12     8.42            7.45     45.48           7.77

  รายได้อื่น          4.98            0.26     2.95            0.28     0.53            0.47     7.70            1.32

  รวม              1,936.04        100.00   1,041.42        100.00   113.05          100.00   585.21          100.00
  ---------------- --------------- -------- --------------- -------- --------------- -------- --------------- --------

หมายเหตุ : เนื่องจากบริษัทมีการเปลี่ยนรอบระยะเวลาบัญชี เดิม 1 ตุลาคม ถึง 30 กันยายน
เป็น 1 มกราคม ถึง 31 ธันวาคม ดังนั้น ในการเปรียบเทียบใน 56-1 คือ งบการเงินปี 2558
เป็นรอบระยะเวลาบัญชี 12 เดือน 1 มกราคม ถึง 31 ธันวาคม 2558 เปรียบเทียบงบการเงินปี
2557 เป็นรอบระยะเวลา 3 เดือน 1 ตุลาคม 2557 ถึง 31 ธันวาคม 2557 และงบการเงินปี
2557 เป็นรอบระยะเวลาบัญชี 12 เดือน 1 ตลาคม 2556 ถึง 30 กันยายน 2557
และงบการเงินปี 2556 เป็นรอบระยะเวลาบัญชี 12 เดือน 1 ตุลาคม 2555 ถึง 30 กันยายน
2556

ลักษณะผลิตภัณฑ์หรือบริการ

ถ่านหินเป็นเชื้อเพลิงฟอสซิลซึ่งมีปริมาณสำรองอยู่มาก
โดยแหล่งถ่านหินกระจายอยู่ในประเทศต่างๆมากกว่า 100 ประเทศทั่วโลก
ทำให้ถ่านหินเป็นเชื้อเพลิงที่มีความมั่นคงสูง ราคามีการแข่งขันกันสูง
ส่งผลให้มีราคาถูกกว่าเชื้อเพลิงชนิดอื่นโดยเฉพาะอย่างยิ่ง ก๊าซธรรมชาติและน้ำมันเตา
ถ่านหินเป็นเชื้อเพลิงธรรมชาติชนิดหนึ่งซึ่งมีสถานะเป็นของแข็งและมีแร่ธาตุที่สำคัญ คือ คาร์บอน
โดยทั่วไปแล้วถ่านหินจะมีสีน้ำตาลเข้มหรือสีดำและแบ่งได้หลายประเภท ถ่านหินที่มีคุณภาพดีที่สุด
(พิจารณาจากค่าความร้อน ค่าความชื้นและปริมาณกำมะถัน) เรียงตามลำดับ ได้แก่ แอนทราไซต์
บิทูมินัส ซับบิทูมินัส และลิกไนต์ บริษัทฯเน้นการนำเข้าถ่านหินประเภทบิทูมินัสและซับบิทูมินัส
เนื่องจากเป็นถ่านหินที่มีคุณภาพดี มีค่าความร้อนในระดับปานกลาง
มีค่าความชื้นและปริมาณเถ้าในระดับที่เหมาะสม
โดยเฉพาะอย่างยิ่งมีปริมาณกำมะถันที่ต่ำเมื่อเทียบกับน้ำมันเตา (น้ำมันเตามีปริมาณกำมะถันประมาณ
0.1-3.0 เปอร์เซนต์) ทำให้มีมลภาวะกับสิ่งแวดล้อมน้อยมาก สำหรับถ่านหินประเภทแอนทราไซต์
บริษัทฯไม่ได้นำเข้าถ่านหินประเภทนี้เนื่องจากมีราคาสูงกว่ามาก
อีกทั้งปริมาณการใช้ภายในประเทศมีจำกัดและไม่มีแนวโน้มการขยายตัว
ส่วนถ่านหินประเภทลิกไนต์เป็นถ่านหินคุณภาพต่ำที่สุด มีปริมาณกำมะถันมาก
ทำให้มีผลกระทบต่อสิ่งแวดล้อมสูง ดังนั้นถ่านหินประเภทนี้จึงไม่เป็นที่นิยมของลูกค้า

มาตรฐานคุณภาพอากาศจากปล่องระบายซึ่งกำหนดโดยกระทรวงอุตสาหกรรมกำหนดให้ซัลเฟอร์ไดออกไซด์ที่ปากปล่องระบายของโรงงานอุตสาหกรรม
มีค่าไม่เกิน 700 ppm (part per million) ในขณะที่ถ่านหินของบริษัทฯ
เมื่อนำไปใช้ในโรงงานอุตสาหกรรมและวัดค่าก๊าซที่ปากปล่องระบายได้ค่าซัลเฟอร์ไดออกไซด์ได้น้อยกว่า
100 ppm
ดังนั้นถ่านหินที่บริษัทฯจำหน่ายจึงไม่ก่อให้เกิดปัญหากับสิ่งแวดล้อมตามมาตรฐานที่ราชการกำหนด

ขั้นตอนในการดำเนินธุรกิจของบริษัทฯ
เริ่มจากนำเข้าถ่านหินจากประเทศอินโดนีเซียและจำหน่ายให้กับโรงงานอุตสาหกรรมต่างๆ
สำหรับโรงงานอุตสาหกรรมขนาดใหญ่ทั้งหมดและโรงงานอุตสาหกรรมขนาดกลางบางราย
บริษัทฯสามารถจัดส่งถ่านหินให้ลูกค้าได้ทันที โดยไม่ต้องพักสินค้าที่คลังสินค้าของบริษัทฯ
แต่สำหรับลูกค้าโรงงานอุตสาหกรรมขนาดกลางบางรายและโรงงานอุตสาหกรรมขนาดเล็กต้องการถ่านหินที่ผ่านกระบวนการคัดเลือก
ปรับปรุงคุณภาพและการคัดขนาด โดยในการนำเข้าถ่านหินแต่ละครั้ง (50,000–70,000 ตัน)
จะมีถ่านหินที่มีคุณสมบัติแตกต่างกันในด้านค่าความร้อน ความชื้น ปริมาณขี้เถ้า และปริมาณกำมะถัน
ซึ่งบริษัทฯจำเป็นต้องทำการคัดเลือกคุณภาพถ่านหินก่อน
ซึ่งถ่านหินที่นำเข้าแต่ละประเภทจะมีคุณสมบัติแตกต่างกัน เช่น ในด้านค่าความร้อน ความชื้น
แม้ว่าจะมาจากเหมืองเดียวกันก็ตาม (ถ่านหินในแต่ละชั้นดินจะมีคุณสมบัติแตกต่างกัน เช่น ซับบิทูมินัส
อาจแยกออกเป็นหลายชนิด ขึ้นอยู่กับค่าความร้อน ความชื้น ปริมาณขี้เถ้า และปริมาณกำมะถัน
เป็นต้น)
หลังจากนั้นบริษัทฯจึงนำถ่านหินมาผสมกันตามสูตรเฉพาะของบริษัทฯเพื่อให้ได้คุณสมบัติตามที่ลูกค้าต้องการ
และบริษัทฯจะทำการคัดขนาดถ่านหินเพื่อให้มีคุณภาพที่เหมาะสมสำหรับหม้อไอน้ำของโรงงานอุตสาหกรรมหากลูกค้าต้องการ
เนื่องจากหม้อไอน้ำมีการออกแบบเชิงวิศวกรรมที่แตกต่างกันออกไป
เพื่อให้การเผาผลาญเชื้อเพลิงเป็นไปอย่างสมบูรณ์มากที่สุด
และบริษัทฯจะให้บริการจัดส่งสินค้าให้กับลูกค้า
โดยจัดส่งทุกวันเพื่อความสะดวกในการใช้งานของลูกค้า
และยังเป็นการช่วยลดจำนวนถ่านหินที่จะต้องเก็บในโกดังเก็บถ่านหินของลูกค้าอีกด้วย
เนื่องจากลูกค้าหลายรายไม่มีสถานที่เพียงพอในการเก็บถ่านหิน

โดยทั่วไป เชื้อเพลิงหลักที่ใช้ในโรงงานอุตสาหกรรมของประเทศไทยจะมีอยู่ 3 ประเภทใหญ่ๆ คือ
น้ำมันเตา ก๊าซธรรมชาติ และถ่านหิน
น้ำมันเตาเป็นแหล่งเชื้อเพลิงที่โรงงานอุตสาหกรรมส่วนใหญ่เลือกใช้เนื่องจากการจัดหาซื้อทำได้สะดวก
การใช้งานที่ไม่ยุ่งยากและการบำรุงรักษาหม้อไอน้ำทำได้ง่าย
ส่วนก๊าซธรรมชาติส่วนใหญ่จะใช้ในอุตสาหกรรมโรงไฟฟ้า เนื่องจากมีราคาถูกกว่าน้ำมันเตา
ส่วนการใช้ถ่านหิน ที่ผ่านมายังไม่เป็นที่แพร่หลายในอุตสาหกรรมต่างๆมากนัก
แต่ถ่านหินมีจุดเด่นในด้านการเป็นเชื้อเพลิงที่มีต้นทุนต่ำรวมถึงมีแหล่งสำรองมากเมื่อเทียบกับน้ำมันเตาและก๊าซธรรมชาติ
ดังนั้นในภาวะปัจจุบันที่โรงงานอุตสาหกรรมต่างๆจำเป็นต้องลดต้นทุนการผลิตเพื่อเพิ่มขีดความสามารถในการแข่งขันให้สูงขึ้น
ในหลายอุตสาหกรรมจึงเริ่มพิจารณาการใช้ถ่านหินเป็นทางเลือกทดแทนน้ำมันเตา อย่างไรก็ตาม
การเปลี่ยนเชื้อเพลิงจากน้ำมันเตาเป็นถ่านหินนั้น
แต่ละโรงงานอุตสาหกรรมจะต้องมีการลงทุนเปลี่ยนหม้อไอน้ำใหม่ด้วย แต่หากมองในระยะยาวแล้ว
การลงทุนดังกล่าวจะส่งผลให้โรงงานอุตสาหกรรมสามารถลดต้นทุนค่าเชื้อเพลิงได้ประมาณร้อยละ
50 ต่อปี เมื่อเทียบกับน้ำมันเตา โดยจากข้อมูลของบริษัทฯในอดีตที่ผ่านมา
เมื่อพิจารณารวมถึงผลกระทบทุกด้าน เช่น
ด้านต้นทุนเชื้อเพลิงรวมถึงค่าใช้จ่ายในการดำเนินงานและการบำรุงรักษาหม้อไอน้ำแล้ว
ลูกค้ามีระยะเวลาคืนทุนเฉลี่ยประมาณ 9-24 เดือน
ขึ้นอยู่กับปริมาณการใช้ถ่านหินและประเภทของหม้อไอน้ำ

โดยทั่วไปถ่านหินเป็นเชื้อเพลิงที่มีต้นทุนต่ำที่สุดและน้ำมันเตามีต้นทุนเชื้อเพลิงสูงสุด
แต่การใช้ถ่านหินจะมีต้นทุนการลงทุนในหม้อไอน้ำสูงกว่าน้ำมันเตาและก๊าซธรรมชาติตามลำดับ
เนื่องจากหม้อไอน้ำถ่านหินมีอุปกรณ์มากกว่าและมีขนาดใหญ่กว่า
และถ่านหินจะใช้งานได้ยากกว่าน้ำมันเตาและก๊าซธรรมชาติ
เนื่องจากการลำเลียงเชื้อเพลิงที่เป็นของแข็งต้องใช้คนหรือรถในการป้อนเชื้อเพลิง
ในขณะที่น้ำมันเตาใช้อุปกรณ์ส่งถ่ายแรงดันเพื่อให้ของเหลวเคลื่อนที่
ส่วนก๊าซธรรมชาติจะใช้วาวล์ควบคุมความดันซึ่งมีความสะดวกมากกว่า
และถ่านหินจะต้องมีโกดังเก็บซึ่งใช้พื้นที่มากกว่าด้วย

ในด้านการบำรุงรักษา
หม้อไอน้ำถ่านหินจะทำได้ยากกว่าเชื้อเพลิงอื่นเนื่องจากหม้อไอน้ำมีขนาดใหญ่ที่สุด
มีอุปกรณ์มากกว่าและทำความสะอาดได้ยากกว่า ในขณะที่หม้อไอน้ำน้ำมันเตา และก๊าซธรรมชาติ
มีการบำรุงรักษาที่ง่ายกว่าเนื่องจากมีขนาดเล็กกว่า

ส่วนผลกระทบต่อสิ่งแวดล้อม ก๊าซธรรมชาติเป็นพลังงานที่สะอาด
ไม่มีผลกระทบต่อสิ่งแวดล้อมทั้งในด้านก๊าซซัลเฟอร์ไดออกไซด์และฝุ่น
ในขณะที่การใช้น้ำมันเตาและถ่านหินจะก่อให้เกิดซัลเฟอร์ไดออกไซด์และฝุ่นมากน้อยเพียงใดขึ้นกับประเภทของน้ำมันเตาและถ่านหิน

ปัจจุบันหม้อไอน้ำสำหรับการใช้ถ่านหินมีเทคโนโลยีที่ทันสมัยมากขึ้น
มีเครื่องดักจับฝุ่นละอองที่มีประสิทธิภาพมากขึ้น เช่น Cyclone, Waste Scrubber และ Filter
Bag ทำให้มีความปลอดภัยต่อสิ่งแวดล้อมเป็นอย่างมาก

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) จำนวน
2 ฉบับ มีสาระสำคัญดังนี้

+--------------------------+-------------------+----------------------+
| บัตรส่งเสริมเลขที่            | 1499(2)/2551      | 1047(2)/2552         |
+--------------------------+-------------------+----------------------+
| -   ประเภทกิจการ          | กิจการขนส่งทางเรือ   | บริการด้านขนถ่ายสินค้า    |
|                          |                   |                      |
|                          | ประเภท 7.2        | สำหรับเรือเดินทะเล      |
|                          |                   |                      |
|                          |                   | ประเภท 7.1           |
+--------------------------+-------------------+----------------------+
| -   ได้รับการยกเ           | ตามที่คณะกรรมการ    | ตามที่คณะกรรมการ       |
| ว้นอากรขาเข้าสำหรับเครื่องจักร |                   |                      |
|                          | พิจารณาอนุมัติ        | พิจารณาอนุมัติ           |
+--------------------------+-------------------+----------------------+
| -   ได้รับการยกเว้นภาษ      | เริ่ม 24 มิ.ย. 2551  | เริ่ม 19 ม.ค. 2552     |
| ีเงินได้นิติบุคคลสำหรับกำไรสุทธิท |                   |                      |
| ี่ได้จากการประกอบกิจการที่ได้รับ | สิ้นสุด 23 มิ.ย. 2559 | สิ้นสุด 18 ม.ค. 2560    |
| การส่งเสริมรวมกันไม่เกินร้อยละ |                   |                      |
|     100 ของเงินลงทุน       |                   |                      |
|                          |                   |                      |
|   ไม่รวมค่าที่ดินและทุนหมุนเวียน |                   |                      |
+--------------------------+-------------------+----------------------+
| -                        | เริ่ม 24 มิ.ย. 2551  | เริ่ม 19 ม.ค. 2552     |
| ได้รับการยกเว้นไม่ต้องนำเงินปัน |                   |                      |
| ผลจากกิจการที่ได้รับการส่งเสริม | สิ้นสุด 23 มิ.ย. 2559 | สิ้นสุด 18 ม.ค. 2560    |
|     ไปรวมคำนวณเพื่อ        |                   |                      |
| เสียภาษีเงินได้นิติบุคคลตลอดระย |                   |                      |
| ะเวลาที่ผู้ได้รับการส่งเสริมได้รับ |                   |                      |
| การยกเว้นภาษีเงินได้นิติบุคคลนั้น |                   |                      |
+--------------------------+-------------------+----------------------+

2.  

การตลาดและการแข่งขัน

นโยบายการตลาด

บริษัทฯ
ทำแผนการตลาดเชิงรุกโดยใช้จุดแข็งของถ่านหินซึ่งเป็นพลังงานที่มีต้นทุนต่ำกว่าการใช้น้ำมันเตา
และยังมีปริมาณสำรองที่มากกว่า ซึ่งบริษัทฯ
ประสบความสำเร็จเป็นอย่างดีในการเพิ่มฐานลูกค้าในกลุ่มโรงงานอุตสาหกรรมขนาดกลางและขนาดเล็ก
โดยบริษัทฯ มี กลยุทธ์การตลาดในด้านต่างๆ ที่สำคัญ ดังนี้

  กลยุทธ์การแข่งขัน

(1) ด้านสินค้าและบริการ

บริษัทฯ มีกลยุทธ์ที่สำคัญทางด้านผลิตภัณฑ์ซึ่งแตกต่างจากบริษัทคู่แข่งทั่วไป
โดยบริษัทฯมีกระบวนการคัดเลือกและปรับปรุงคุณภาพถ่านหินให้เหมาะสมกับหม้อไอน้ำของแต่ละโรงงานอุตสาหกรรม
เพื่อให้เกิดประสิทธิภาพสูงสุดในการเผาผลาญเชื้อเพลิง ณ ปัจจุบัน
บริษัทฯดำเนินนโยบายนี้ให้กับโรงงานอุตสาหกรรมขนาดกลางและขนาดเล็ก
เป็นการสร้างมูลค่าเพิ่มให้กับสินค้าเพื่อลดการแข่งขันด้านราคาโดยเฉพาะกับผู้จัดจำหน่ายถ่านหินรายใหญ่ในประเทศ
โดยบริษัทฯมุ่งเน้นการทำตลาดโดยเจาะในกลุ่มโรงงานอุตสาหกรรมขนาดกลางและขนาดเล็กที่มีอยู่เป็นจำนวนมาก
เนื่องจากบริษัทฯมีกำไรขั้นต้นที่สูงกว่าการขายถ่านหินให้กลุ่มโรงงานอุตสาหกรรมขนาดใหญ่

บริษัทฯ
มีขั้นตอนในการตรวจสอบคุณภาพถ่านหินอย่างละเอียดเพื่อให้ลูกค้ามีความมั่นใจในคุณภาพถ่านหิน
โดยมีขั้นตอนเริ่มจาก ก่อนส่งถ่านหินจากประเทศอินโดนีเซีย
ผู้จัดจำหน่าย/ผู้ผลิตจะมีการตรวจสอบคุณภาพถ่านหินโดยสถาบันที่ได้รับมาตรฐานการตรวจสอบจากประเทศอินโดนีเซีย
โดยตรวจสอบคุณภาพในด้านค่าความร้อน ค่าคาร์บอน ค่าความชื้น
ค่าขี้เถ้าที่เกิดจากการเผาไหม้และค่าซัลเฟอร์ไดออกไซด์ หลังจากนำเข้ามาในประเทศไทยแล้ว
บริษัทฯ จะทำการตรวจสอบคุณภาพของถ่านหินซ้ำอีกครั้งหนึ่ง
โดยบริษัทฯจะทำการเก็บตัวอย่างถ่านหินขณะที่ทำการขนถ่านหินขึ้นจากเรือเพื่อนำไปตรวจสอบคุณภาพโดยองค์กรชั้นนำที่ได้รับความยอมรับเช่น
บริษัท เอสจีเอส (ประเทศไทย) จำกัด บริษัท โคเทคนา อินสเปคชั่น (ประเทศไทย) จำกัด และ
การไฟฟ้าฝ่ายผลิตแห่งประเทศไทย อำเภอแม่เมาะ จังหวัดลำปาง เป็นต้น
ก่อนการส่งมอบสินค้าให้กับลูกค้า
หรือในบางกรณีลูกค้ามีข้อตกลงในการตรวจสอบคุณภาพเพิ่มเติมโดยเฉพาะโรงงานอุตสาหกรรมขนาดใหญ่
บริษัทฯจะจัดส่งตัวอย่างถ่านหินให้กับบริษัท เอสจีเอส (ประเทศไทย) จำกัด หรือองค์กรชั้นนำอื่นๆ
ที่เป็นบริษัทรับทำการตรวจสอบที่ได้มาตรฐาน เป็นที่ยอมรับ
และมีสาขาต่างๆมากมายในหลายประเทศ

นอกจากนี้ ในเรื่องของการให้บริการ
บริษัทฯสามารถให้บริการได้ตามความต้องการของลูกค้าได้เป็นอย่างดี
โดยบริษัทฯสามารถจัดส่งสินค้าให้กับลูกค้าได้ตลอด
หากลูกค้ามีความต้องการใช้ถ่านหินก็จะสามารถจัดส่งได้ทันทีตามเวลาที่ลูกค้าต้องการ
ส่งผลให้ลูกค้าไม่จำเป็นต้องเก็บสต็อกสินค้ามากและลูกค้ามีความสะดวกในการใช้งานเพิ่มขึ้นอีกด้วย

(2) ด้านการขยายฐานลูกค้า

เนื่องจากถ่านหินเป็นเชื้อเพลิงที่มีราคาต่ำรวมถึงเป็นแหล่งเชื้อเพลิงที่มีปริมาณสำรองสูงเมื่อเปรียบเทียบกับน้ำมันเตาและก๊าซธรรมชาติ
และมีผลกระทบต่อสิ่งแวดล้อมน้อยมาก (ถ่านหินประเภทบิทูมินัสและซับบิทูมินัสที่บริษัทฯเป็นผู้จำหน่าย)
ดังนั้นในระยะยาว โรงงานอุตสาหกรรมต่างๆจึงมีแนวโน้มที่จะเปลี่ยนมาใช้ถ่านหินเพิ่มมากขึ้น
บริษัทฯมีเป้าหมายในการขยายฐานลูกค้าไปยังกลุ่มโรงงานอุตสาหกรรมที่ใช้น้ำมันเตา
เนื่องจากเป็นกลุ่มลูกค้าที่มีอยู่เป็นจำนวนมาก อีกทั้งจะขยายไปสู่กลุ่มลูกค้ารายใหญ่ เช่น
โรงงานปูนซีเมนต์ โรงงานผลิตไฟฟ้า เป็นต้น

บริษัทฯ มีโครงการที่จะเข้าไปนำเสนอทางเลือกให้กับลูกค้าอื่นๆเพิ่มเติม
เพื่อให้เห็นถึงประโยชน์ที่ลูกค้าจะได้รับจากการใช้ถ่านหินเป็นแหล่งเชื้อเพลิงแทนน้ำมันเตา
โดยบริษัทฯใช้กลยุทธ์เข้าไปนำเสนอถึงค่าใช้จ่ายที่ประหยัดได้ โดยใช้ระยะเวลาคืนทุนประมาณ
9-24 เดือน
รวมถึงให้ความรู้กับลูกค้าเพื่อให้เปลี่ยนทัศนคติที่ไม่ถูกต้องเกี่ยวกับถ่านหินในเรื่องของการก่อให้เกิดมลภาวะกับสิ่งแวดล้อม
ทำให้ลูกค้าให้ความสนใจหันมาใช้ถ่านหินมากขึ้น โดยค่าใช้จ่ายในการผลิตเชื้อเพลิงไอน้ำ 1 ตัน
โดยเปรียบเทียบระหว่างถ่านหินและน้ำมันเตาซึ่งได้แสดงไว้ในตารางด้านล่างนี้
โดยถ่านหินมีค่าใช้จ่ายในการผลิตไอน้ำเพียง 397.38 บาทต่อตัน
ในขณะที่น้ำมันเตามีค่าใช้จ่ายประมาณ 490.65 บาทต่อตัน
ซึ่งจะเห็นได้ว่าถ่านหินมีต้นทุนการผลิตไอน้ำที่ต่ำกว่าน้ำมันเตา
อีกทั้งราคาน้ำมันของตลาดค่อนข้างผันผวน
ไม่คงที่ทำให้สามารถคาดเดาเทรนด์ราคาของน้ำมันได้ยากและไม่คงที่
ทำให้บริษัทฯคาดว่าจะขยายฐานลูกค้าได้เพิ่มขึ้นจากจุดเด่นของถ่านหินจุดนี้

  ------------------------------------- ---------------- -----------------
  รายการ                                น้ำมันเตา C        ถ่านหิน (บิทูมินัส)

  ประสิทธิภาพของ Boiler                   85%              65%

  ค่าพลังงานความร้อนต่อหน่วย (Kcal/หน่วย)     9,700            5,000

  ราคาเชื้อเพลิง                           10.31 บาทต่อลิตร*  2.1 บาทต่อกิโลกรัม

  ค่าใช้จ่ายในการผลิตเชื้อเพลิงไอน้ำ 1 ตัน (บาท) 490.65           397.38
  ------------------------------------- ---------------- -----------------

* ราคาเฉลี่ยของน้ำมันเตาขายส่งที่โรงกลั่น 12 เดือน ปี 2558

* ราคาเฉลี่ยของถ่านหินตาม Indonesia Coal Index ปี 2558

* ค่าความร้อนที่ต้องการในการระเหยน้ำที่ ความดัน 1 bar 100^(o)C = 615 kcal/kgH₂O

ที่มา: www.eppo.go.th , www.argusmedia.com และบริษัทฯ

นอกจากนี้ บริษัทฯยังมีช่องทางการจำหน่ายถ่านหินผ่านบริษัทตัวแทนจัดจำหน่ายหม้อไอน้ำ
โดยหลังจากที่บริษัทฯได้เข้าไปนำเสนอข้อมูลการใช้แหล่งเชื้อเพลิงจากถ่านหินและลูกค้ามีความสนใจในการเปลี่ยนมาใช้ถ่านหินดังกล่าว
บริษัทฯจะแนะนำบริษัทตัวแทนจัดจำหน่ายหม้อไอน้ำให้กับลูกค้าด้วย
โดยแนะนำประเภทของหม้อไอน้ำที่ตรงกับคุณภาพ ถ่านหินของบริษัทฯ
ทั้งนี้เพื่อให้การใช้ถ่านหินเกิดประสิทธิภาพสูงสุด

ในอีกแนวทางหนึ่งบริษัทเหล่านี้จะทำการตลาดในการขายหม้อไอน้ำให้กับโรงงานอุตสาหกรรมต่างๆ
และแนะนำลูกค้าให้กับทางบริษัทฯ โดยหลังจากที่ซื้อหม้อไอน้ำแล้ว
โรงงานอุตสาหกรรมนั้นก็จะทำการซื้อถ่านหินของบริษัทฯต่อจากคำแนะนำของบริษัทตัวแทนจัดจำหน่ายหม้อไอน้ำ
ซึ่งช่องทางการจำหน่ายดังกล่าวทำให้บริษัทฯสามารถขายถ่านหินได้เพิ่มขึ้น

อย่างไรก็ตาม การเพิ่มฐานลูกค้าให้หันมาใช้ถ่านหินเพิ่มจะต้องใช้ระยะเวลาพอสมควร
เนื่องจากโดยทั่วไปการติดตั้งหม้อไอน้ำขนาดเล็กจะใช้เวลาประมาณ 3-4 เดือน
(รวมเวลาในการนำเข้าหม้อไอน้ำ)
แต่ถ้าเป็นหม้อไอน้ำขนาดกลางถึงขนาดใหญ่จะใช้เวลาติดตั้งนานถึง 8-15 เดือน
บริษัทฯจึงจะเริ่มขายถ่านหินของบริษัทฯ ได้
นอกจากนี้ลูกค้าส่วนใหญ่จะทำการทดลองเปลี่ยนหม้อไอน้ำจากการใช้น้ำมันเตาเป็นเชื้อเพลิงเป็นการใช้ถ่านหินแทนก่อน
และถ้าไม่มีปัญหาในการใช้งานประมาณ 3-6 เดือน
ลูกค้าจึงจะทำการเปลี่ยนหม้อไอน้ำที่เหลือเพื่อใช้ถ่านหินเป็นเชื้อเพลิง
ทำให้บริษัทฯคาดว่าจะมียอดขายเพิ่มขึ้นได้อย่างต่อเนื่อง

(3) ด้านการบริหารต้นทุน

บริษัทฯ มีการวางแผนการซื้อสินค้าที่มีประสิทธิภาพ
โดยการบริหารสินค้าคงคลังให้อยู่ในระดับที่เหมาะสม การวางแผนการขนส่งที่เป็นระบบ
รวมถึงการมีคลังสินค้าซึ่งอยู่ใกล้กับโรงงานอุตสาหกรรมที่เป็นฐานลูกค้า
ทำให้ประหยัดค่าขนส่งได้มาก และบริษัทฯมีเรือโป๊ะและรถบรรทุกเป็นของบริษัทฯเอง
ทำให้ลดค่าใช้จ่ายในการจ้างบริษัทขนส่งภายนอกลง

บริษัทฯ มีความสัมพันธ์ที่ดีกับผู้จัดจำหน่าย/ผู้ผลิตถ่านหินที่ติดต่อกันมาหลายปี
ส่งผลให้บริษัทฯสามารถซื้อขายถ่านหินได้ในระดับราคาที่แข่งขันได้
โดยทั่วไปบริษัทฯมีสัญญากำหนดจำนวนตันในการสั่งซื้อถ่านหินจากผู้จัดจำหน่าย/ผู้ผลิตถ่านหินหลัก
ส่วนราคาถ่านหินจะมีการกำหนดให้เป็นไปตามกลไกตลาด
นอกจากนี้บริษัทฯนำเข้าถ่านหินจากแหล่งอื่นๆเพิ่มเติมอีกหลายแหล่ง
เพื่อให้มีอำนาจในการต่อรองการซื้อถ่านหินและสามารถแข่งขันด้านราคาได้

  ลักษณะของกลุ่มลูกค้าและช่องทางการจัดจำหน่าย

บริษัทฯ จำหน่ายถ่านหินให้แก่โรงงานอุตสาหกรรมในประเทศ
โดยแบ่งเป็นโรงงานอุตสาหกรรมขนาดใหญ่ ขนาดกลางและขนาดเล็ก บริษัทฯ
มีนโยบายในการขยายฐานลูกค้าไปยังอุตสาหกรรมขนาดกลางและขนาดเล็กมากขึ้น
ซึ่งกลุ่มโรงงานเหล่านี้ไม่ได้เป็นเป้าหมายของผู้จัดจำหน่ายถ่านหินรายใหญ่ในประเทศ
จึงเป็นการลดการแข่งขันในด้านราคากับผู้จัดจำหน่ายถ่านหินรายใหญ่ ปัจจุบันบริษัทฯ
มีกลุ่มลูกค้าที่เป็นโรงงานอุตสาหกรรมขนาดเล็กและขนาดกลางจำนวนประมาณ 100 ราย
และกลุ่มโรงงานอุตสาหกรรมขนาดใหญ่ประมาณ 10 ราย
ซึ่งมีฐานลูกค้าอยู่ในกลุ่มอุตสาหกรรมปูนซีเมนต์ โรงกระดาษขนาดใหญ่ และโรงผลิตไฟฟ้าเป็นหลัก

กลุ่มลูกค้าเป้าหมายของบริษัทฯ
จะอยู่ในอุตสาหกรรมที่ต้องใช้พลังงานความร้อนผลิตไอน้ำในกระบวนการผลิต ได้แก่
อุตสาหกรรมอาหาร อุตสาหกรรมกระดาษ อุตสาหกรรมถุงมือยาง และอุตสาหกรรมสิ่งทอ เป็นต้น
ซึ่งในปัจจุบันส่วนใหญ่ใช้พลังงานความร้อนจากน้ำมันเตา ทำให้บริษัทฯ
มีโอกาสในการนำเสนอทางเลือกให้กับลูกค้ากลุ่มนี้โดยหันมาใช้พลังงานจากถ่านหินทดแทนน้ำมันเตาเพื่อให้มีต้นทุนพลังงานที่ถูกกว่า
บริษัทฯ มีการจัดจำหน่ายไปยังหลายๆ
อุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
ทั้งนี้ เพื่อทำให้บริษัทฯมีรายได้ที่มั่นคงในระยะยาว โดยบริษัทฯจะให้พนักงานขายตรงซึ่งมีความรู้
ความเข้าใจ
ในตัวสินค้าของบริษัทฯเข้าไปนำเสนอถึงข้อเปรียบเทียบระหว่างการใช้น้ำมันเตาและถ่านหิน
ทั้งในด้านค่าใช้จ่ายและผลกระทบต่อสิ่งแวดล้อม เพื่อให้ลูกค้าสามารถตัดสินใจได้อย่างถูกต้อง

บริษัทแบ่งกลุ่มลูกค้าตามขนาดของโรงงานอุตสาหกรรมออกเป็น 2 กลุ่ม ดังนี้

1.  กลุ่มโรงงานอุตสาหกรรมขนาดกลางและขนาดเล็ก

กลุ่มลูกค้ากลุ่มนี้เป็นกลุ่มเป้าหมายหลักของบริษัทฯโดยลูกค้ากลุ่มนี้มีอยู่มากทั้งในจังหวัดกรุงเทพมหานคร
สมุทรสาคร สมุทรปราการ นครปฐม ราชบุรี ปทุมธานี และอยุธยา ผู้บริหารคาดว่าในภาคกลาง
มีโรงงานอุตสาหกรรมที่ใช้น้ำมันเตาอยู่ประมาณ 5,000 โรงงาน
ทำให้บริษัทฯมีช่องว่างทางการตลาดอีกมาก โดยบริษัทฯแบ่งลูกค้ากลุ่มนี้ออกเป็น 2 กลุ่มย่อย ดังนี้

1.  กลุ่มลูกค้าเดิมที่มีการใช้ถ่านหินอยู่แล้ว

กลุ่มลูกค้านี้เป็นกลุ่มที่มีความรู้และคุ้นเคยกับการใช้ถ่านหินเป็นอย่างดี
เป็นฐานลูกค้าในการซื้อขายกับบริษัทฯมาหลายปี
และไว้วางใจในคุณภาพสินค้าของบริษัทฯมาโดยตลอด โดยส่วนใหญ่ได้แก่ อุตสาหกรรมอาหาร
อุตสาหกรรมสิ่งทอ อุตสาหกรรมถุงมือยาง และอุตสาหกรรมกระดาษ เป็นต้น

2.  กลุ่มลูกค้าที่ยังไม่เคยใช้ถ่านหินเป็นแหล่งเชื้อเพลิง

เนื่องจากโรงงานอุตสาหกรรมส่วนใหญ่ยังคงใช้น้ำมันเตาเป็นแหล่งเชื้อเพลิงที่สำคัญและยังไม่เคยใช้ถ่านหินมาก่อน
ทำให้ยังไม่มีความรู้และความเข้าใจที่ดีพอในการใช้ถ่านหิน
ดังนั้นบริษัทฯจึงมีโอกาสสูงในการที่จะชักชวนให้กลุ่มลูกค้าเหล่านี้เปลี่ยนมาใช้ถ่านหินเป็นเชื้อเพลิงแทนน้ำมันเตาเนื่องจากจุดเด่นของการใช้ถ่านหิน
คือ การลดต้นทุนของการใช้พลังงาน
ซึ่งเป็นปัจจัยที่สำคัญที่สุดในการชักจูงให้ลูกค้ากลุ่มนี้หันมาใช้ถ่านหินแทน โดยมีระยะเวลาคืนทุนเฉลี่ย
9-24 เดือน ทั้งนี้ ระยะเวลาคืนทุนดังกล่าวขึ้นอยู่กับองค์ประกอบต่างๆ เช่น
ส่วนต่างระหว่างราคาถ่านหินกับราคาน้ำมันเตา ปริมาณการใช้ และราคาหม้อไอน้ำ เป็นสำคัญ
เนื่องจากทางบริษัทฯคาดว่าราคาน้ำมันเตายังคงอยู่ในระดับที่สูง
และราคาน้ำมันของตลาดโลกยังคงผันผวนต่อเนื่อง ทำให้การคากการณ์ราคาน้ำมันเตาไม่แน่นอน
นอกจากนั้น ลูกค้าหลายรายยังมีความเข้าใจที่ไม่ถูกต้องเกี่ยวกับด้านสิ่งแวดล้อมเมื่อมีการใช้ถ่านหิน
พนักงานขายของบริษัทฯจะอธิบายให้เข้าใจถึงผลกระทบต่อสิ่งเแวดล้อมของถ่านหินประเภทบิทูมินัสและซับบิทูมินัสว่าเป็นมลภาวะต่อสิ่งแวดล้อมน้อยกว่าน้ำมันเตา
ทำให้ลูกค้ามีความเชื่อมั่นในการใช้ถ่านหินมากขึ้น
และมีแนวโน้มที่บริษัทฯจะมีฐานลูกค้าเพิ่มขึ้นในปีต่อไปจากนโยบายการตลาดเชิงรุกของบริษัทฯ
จากสถิติที่ผ่านมาหลังจากที่บริษัทฯเข้าไปนำเสนอถึงจุดเด่นต่างๆของการใช้ถ่านหินแทนน้ำมันเตาแล้ว
ทางบริษัทฯพบว่าได้รับการตอบรับเป็นอย่างดีจากลูกค้า
และมีลูกค้าเปลี่ยนมาใช้ถ่านหินเป็นจำนวนมาก

2.  กลุ่มโรงงานอุตสาหกรรมขนาดใหญ่

โรงงานอุตสาหกรรมขนาดใหญ่ที่ใช้ถ่านหินของบริษัทฯส่วนใหญ่อยู่ในอุตสาหกรรมปูนซีเมนต์
ซึ่งจะทำการซื้อถ่านหินในปริมาณมากและส่วนใหญ่จะใช้วิธีการประมูล
โดยปัจจัยหลักในการตัดสินใจซื้อถ่านหินของลูกค้ากลุ่มนี้จะเป็นเรื่องของราคา บริษัทฯ
จะเริ่มทำตลาดลูกค้ากลุ่มนี้มากขึ้น เพื่อต้องการขยายปริมาณการขายและขยายตลาดให้เพิ่มขึ้น
และนอกจากนี้ บริษัทฯ มีนโยบายในการขยายฐานลูกค้ารายย่อย เพื่อให้มีรายได้ที่มั่นคงในระยะยาว

ภาวะการแข่งขันและแนวโน้มอุตสาหกรรม 

ภาวะการแข่งขัน

การจำหน่ายถ่านหินให้กับโรงงานอุตสาหกรรมในประเทศไทยเป็นธุรกิจที่มีผู้ประกอบการประมาณ 20
ราย โดยบริษัทฯมีคู่แข่งทางการค้าที่สำคัญได้แก่ บริษัท บ้านปู จำกัด (มหาชน) บริษัท
ลานนารีซอร์สเซส จำกัด (มหาชน) บริษัท เอเชีย กรีน เอนเนอจี จำกัด (มหาชน) และบริษัท
เอ็นเนอร์ยี่ เอิร์ธ จำกัด (มหาชน) บริษัท ซิงเฮงเส็ง จำกัด บริษัท ฟินิกซ คอมโมดิตี้ส์ จำกัด
เป็นต้น บริษัทฯ มุ่งเน้นการเพิ่มลูกค้าในกลุ่มโรงงานอุตสาหกรรมขนาดกลางและขนาดเล็ก
และพร้อมกลับมองหาโอการที่จะเข้าตลาดลูกค้ากลุ่มโรงงานอุตสาหกรรมขนาดใหญ่
เพื่อเพิ่มฐานการขายและปริมาณยอดขายให้เพิ่มมากยิ่งขึ้น เพื่อการเติบโตที่มากขึ้นของธุรกิจ

แนวโน้มอุตสาหกรรม

ถ่านหินยังเป็นพลังงานที่ถูกจับตาดู เนื่องจากโลกเริ่มตื่นตัวหลังจากประสบภาวะโลกร้อน
ประเทศยักษ์ใหญ่ที่ปล่อยก๊าซคาร์บอนออกมามากที่สุด 2 ประเทศ อย่างจีน
และสหรัฐอเมริกาจำเป็นต้องลดการปล่อยก๊าซลงโดยหันไปใช้พลังงานทดแทนให้มากขึ้น
นั่นแปลว่าการใช้ถ่านหิน และเชื้อเพลิงอื่นลดลง

แต่อย่างไรก็ตามถ่านหินยังถือเป็นเป็นแหล่งพลังงานที่มีความสำคัญ ในการพัฒนาอุตสาหกรรม
เพราะถ่านหินเป็นพลังงานที่ราคาต่ำกว่าก๊าซธรรมชาติและน้ำมันเตาโดยเฉพาะอย่างยิ่งในประเทศที่มีอัตราการขยายตัวทางเศรษฐกิจสูง
เช่นประเทศในแถบเอเชีย รวมถึงประเทศไทยนั้นยังคงใช้ถ่านหินอยู่เนื่องจากราคาที่ถูก
และลดลงอย่างต่อเนื่อง อีกทั้ง
รัสเซียเริ่มมาเป็นผู้ผลิตถ่านหินก็เป็นที่น่าจับตามองว่าอาจจะมีผลกระทบใดต่อตลาดถ่านหินในอาเซียน
และอินเดีย

รัฐบาลของไทยยังมีโครงการที่จะสร้างโรงไฟฟ้าถ่านหินขึ้นอีก 2 โรงในภาคใต้

อย่างไรก็ตามการใช้ถ่านหินยังจะมีการลดลงช้าๆอย่างเนื่อง
อันเนื่องมาจากสภาวะทางเศรษกิจของทวีปที่ชะลอตัว

สถานการณ์ราคาถ่านหินอินโดนีเชีย 12 เดือน ปี 2558

  []

ที่มา : www.argusmedia.com

การใช้ถ่านหินและลิกไนต์

ในปี 2558 (ม.ค.-พ.ย.) ปริมาณการใช้ถ่านหินและลิกไนต์รวมประมาณ 33.94 ล้านตัน
ลดลงร้อยละ 5.47 จากช่วงเดียวกันของปี 2557 ซึ่งมีปริมาณการใช้รวมประมาณ 35.90 ล้านตัน
การใช้ลิกไนต์ในปี 2558 (ม.ค.-พ.ย.)ประมาณ 14.08 ล้านตัน
แบ่งเป็นภาคการผลิตไฟฟ้าของกฟผ.จำนวน 13.55 ล้านตัน และอีก 0.53 ล้านตัน นำไปใช้ในภาค
อุตสาหกรรมต่างๆ ได้แก่ การผลิตปูนซีเมนต์ กระดาษ อาหาร ในขณะที่การใช้ถ่านหินนำเข้าในปี
2558 ประมาณ 19.86 ล้านตัน เพิ่มขึ้นร้อยละ 4.27 เป็นการใช้ในอุตสาหกรรมจำนวน 12.43
ล้านตัน ที่เหลืออีกประมาณ 7.42 ล้านตันใช้เป็นเชื้อเพลิงในการผลิตกระแสไฟฟ้าของ SPP และ
IPP

  ---------------------------------- ------------- ------------- ------------
  ประเภท                             ปริมาณ (ล้านตัน)               อัตรา

                                     2557          2558          การเติบโต

                                     (ม.ค.-พ.ย.)   (ม.ค.-พ.ย.)   (ร้อยละ)

  การบริโภคลิกไนต์                      16.86         14.08         -16.46

  ผลิตกระแสไฟฟ้า (กฟผ.)                15.57         13.55         -12.94

  อุตสาหกรรม                          1.29          0.53          -58.85

  การบริโภคถ่านหิน                      19.04         19.86         4.27

  ผลิตกระแสไฟฟ้า (SPP และ IPP)         7.85          7.42          -5.48

  อุตสาหกรรม                          11.19         12.43         11.11

  ความต้องการโดยรวม                   35.90         33.94         -5.47
  ---------------------------------- ------------- ------------- ------------

ที่มา : สำนักนโยบายและแผนพลังงาน กระทรวงพลังงาน

  การจัดถ่านหินนำเข้า และลิกไนต์

[]

ที่มา : สำนักนโยบายและแผนพลังงาน กระทรวงพลังงาน

  ปริมาณการใช้ถ่านหินนำเข้า และลิกไนต์

  []

ที่มา : สำนักนโยบายและแผนพลังงาน กระทรวงพลังงาน

การจัดหาผลิตภัณฑ์และบริการ

  บริษัทฯ มีกระบวนการในการจัดหาผลิตภัณฑ์และบริการตามขั้นตอนดังต่อไปนี้

1.  บริษัทฯ นำเข้าถ่านหินจากประเทศอินโดนีเซีย ซึ่งเป็นแหล่งผลิตถ่านหินที่ใหญ่ติดอันดับ 1 ใน 3
    ของโลก บริษัทฯ ทำการคัดเลือกเหมืองถ่านหินที่มีคุณภาพดีที่ให้ค่าความร้อนสูง มีค่าความชื้นต่ำ
    มีปริมาณขี้เถ้าและปริมาณกำมะถันต่ำ
    เพื่อให้สอดคล้องกับความต้องการของลูกค้าและเป็นมิตรต่อสิ่งแวดล้อม อีกทั้ง
    ถ่านหินที่ประเทศอินโดนีเซียยังมีปริมาณถ่านหินจำนวนมากเมื่อเทียบกับแหล่งอื่นในต่างประเทศ
    และประหยัดค่าขนส่ง เนื่องจากสามารถขนส่งโดยทางเรือในปริมาณ 50,000 ตัน (+/-10%)

2.  เรือเดินทะเลจากประเทศอินโดนีเซียจะเข้ามาจอดท่าที่เกาะสีชัง อำเภอศรีราชา
    จังหวัดชลบุรีจากนั้นจะทำการขนถ่ายถ่านหินลงเรือโป๊ะอีกทอดหนึ่งซึ่งเรือโป๊ะนี้สามารถขนถ่ายถ่านหินได้ครั้งละ
    500-2,500 ตันต่อลำ โดยเดินทางมาขึ้นที่ท่าเทียบเรือจังหวัดพระนครศรีอยุธยา

3.  บริษัทฯ สามารถจัดส่งถ่านหินตรงให้กับลูกค้าได้ทันทีทั้งโดยทางเรือหรือทางรถบรรทุก
    และในกรณีที่บริษัทฯต้องการขนย้ายถ่านหินเข้าคลังสินค้าสามารถเก็บในพื้นที่โรงงานของบริษัทฯ
    ที่จังหวัดสมุทรสาครหรือจังหวัดพระนครศรีอยุธยา เพื่อคัดเลือกและปรับปรุงคุณภาพ
    แล้วจึงส่งถ่านหินให้กับลูกค้า โดยรถบรรทุกของบริษัทผู้รับเหมาต่อไป

4.  บริษัทฯ มีนโยบายในการเก็บสินค้าคงคลังในระดับที่เหมาะสม
    เพื่อให้สามารถส่งสินค้าได้ทันกับความต้องการของลูกค้า

5.  ระยะเวลาตั้งแต่การสั่งซื้อถ่านหินจากประเทศอินโดนีเซียจนกระทั่งขนส่งถ่านหินเข้าเก็บคลังสินค้าใช้เวลาประมาณ
    45 วัน

จากข้อมูลในอดีตพบว่าราคาถ่านหินมีการเปลี่ยนแปลงตามราคาตลาดโลก
โดยบริษัทฯมีนโยบายจัดหาถ่านหินจากผู้จัดจำหน่ายหลายรายเพื่อสำรองปริมาณถ่านหินให้เหมาะสมกับการขยายตัวทางธุรกิจของบริษัทฯและถ่วงดุลอำนาจการต่อรองราคาสินค้ากับผู้จัดจำหน่ายรายอื่นๆ
ซึ่งในปัจจุบัน บริษัทฯได้ทำสัญญาซื้อขายถ่านหินจากผู้จัดจำหน่ายหลายราย ทั้งในแบบสัญญาระยะสั้น
(Spot Contract) และสัญญาระยะยาว (Long Term Contract)
ซึ่งเป็นการกระจายความเสี่ยงในการจัดซื้อถ่านหิน

นอกจากปัจจัยด้านราคาแล้ว
ความน่าเชื่อถือและไว้วางใจในแหล่งที่มาของถ่านหินเป็นอีกปัจจัยหนึ่งที่บริษัทฯให้ความสำคัญเป็นอย่างยิ่งทั้งในด้านคุณภาพถ่านหิน,
กำลังการผลิต, ระบบขนส่งถ่านหินมายังท่าเรือและชื่อเสียงของผู้จัดจำหน่ายถ่านหิน เป็นต้น
และด้วยความสัมพันธ์ที่ดีกับคู่ค้าเป็นระยะเวลายาวนาน ทำให้บริษัทฯ
มั่นใจว่าจะได้รับการส่งมอบถ่านหินคุณภาพดีจากคู่ค้าตามสัญญาอย่างต่อเนื่อง

บริษัท  มีนโยบายจัดหาถ่านหินที่มีคุณภาพดีเป็นมิตรกับสิ่งแวดล้อม   ตรงกับความต้องการลูกค้า   
มีขบวนการตรวจสอบควบคุมคุณภาพถ่านหิน ตั้งแต่ซื้อจากผู้จำหน่าย  เหมือง การขนส่ง
และการผลิตสินค้าสำเร็จรูป จนส่งถึงลูกค้า  เพื่อสร้างความมั่นใจและพึ่งพอใจของลูกค้า

โครงการที่ยังไม่ได้ส่งมอบ

  - ไม่มี -

+-----------------------------------------------------------------------+
| ปัจจัยความเสี่ยง                                                          |
+-----------------------------------------------------------------------+

ปัจจัยความเสี่ยงที่อาจส่งผลกระทบต่อการดำเนินงานของบริษัทฯ มีดังนี้

ความเสี่ยงจากต้นทุนสินค้ามีราคาแปรผันไปตามราคาซื้อขายของตลาดโลก

ต้นทุนราคาถ่านหินที่บริษัทฯนำเข้ามีองค์ประกอบหลัก คือ ราคาถ่านหิน ค่าระวางเรือ
และอัตราแลกเปลี่ยนเงินตราต่างประเทศ ซึ่งปัจจัยเหล่านี้จะผันแปรไปตามราคาตลาดโลก
ดังนั้นการเปลี่ยนแปลงด้านราคาขององค์ประกอบเหล่านี้จึงมีผลกระทบโดยตรงกับต้นทุนสินค้าของบริษัทฯ
โดยหากราคาถ่านหิน หรือ ค่าระวางทางเรือมีการปรับราคาขึ้น
และอัตราแลกเปลี่ยนมีการอ่อนค่าลง จะส่งผลให้ต้นทุนสินค้าของบริษัทฯสูงขึ้น

ผลกระทบของราคาถ่านหินและค่าระวางเรือต่อต้นทุนสินค้า

ราคาถ่านหินและค่าระวางเรือมีการปรับตัวขึ้นลงตามปัจจัยด้านอุปสงค์และอุปทานในตลาดโลก
แนวโน้มราคาถ่านหินในตลาดโลกยังปรับลดลงจากความต้องการใช้ถ่านหินที่ชะลอตัวตามภาวะเศรษฐกิจโลกที่ซบเซา
ประกอบกับอุปทานส่วนเกินจากการเพิ่มกำลังการผลิตของอินโดนีเซีย สำหรับถ่านหิน
ปัจจุบันบริษัทฯได้ซื้อตรงจากผู้ผลิต โดยเปลี่ยนจากเดิมที่เคย ซื้อแบบ Spot Shipment
ที่อ้างอิงราคาในตลาดโลก
ส่งผลให้ในระหว่างปีที่ราคาถ่านหินมีการเปลี่ยนแปลงขึ้นลงตามภาวะอุปสงค์และอุปทาน
นั้นสร้างผลกระทบด้านต้นทุนกับบริษัทฯบางส่วน สำหรับค่าระวางเรือ
บริษัทฯทำสัญญากับบริษัทเดินเรือ โดยบริษัทฯจะตกลงกำหนดราคาล่วงหน้า
โดยอ้างอิงราคาในตลาดโลกเช่นกัน ทั้งนี้
บริษัทฯมีทีมงานในการติดตามข้อมูลของราคาถ่านหินและค่าระวางเรืออย่างใกล้ชิด
เพื่อให้บริษัทฯสามารถบริหารต้นทุนสินค้าได้อย่างมีประสิทธิภาพ

ผลกระทบจากอัตราแลกเปลี่ยนต่อต้นทุนสินค้า

จากการที่บริษัทฯนำเข้าถ่านหินจากต่างประเทศและค่าระวางเรือมีต้นทุนเป็นสกุลเงินเหรียญสหรัฐอเมริกา
ส่งผลให้ บริษัทฯ มีมูลค่าการสั่งซื้อสินค้าส่วนใหญ่เป็นสกุลเงินดอลลาร์สหรัฐอเมริกา
ในขณะที่บริษัทฯจำหน่ายให้กับโรงงานอุตสาหกรรมภายในประเทศเท่านั้นซึ่งรายได้ทั้งหมดเป็นสกุลเงินบาท
ทำให้บริษัทฯมีความเสี่ยงจากอัตราแลกเปลี่ยนเกิดขึ้นหากค่าเงินบาทมีการอ่อนค่าลง
และบริษัทฯมีต้นทุนที่สูงขึ้น อย่างไรก็ตาม
บริษัทฯมีการป้องกันผลกระทบจากความผันผวนของอัตราแลกเปลี่ยน
โดยการซื้อขายเงินตราต่างประเทศล่วงหน้า (Forward Contract)
ของราคาถ่านหินและค่าระวางเรือที่นำเข้าทั้งหมด
ดังนั้นจากนโยบายดังกล่าวทำให้บริษัทฯสามารถลดความเสี่ยงในเรื่องของอัตราแลกเปลี่ยนลงได้
แนวโน้มค่าเงินบาทช่วงต้นปี 2558 อ่อนค่าลงเมื่อเทียบกับเงินดอลล่าห์สหรัฐ
และแข็งค่าขึ้นในช่วงกลางปี แต่ในช่วงปลายปีกลับอ่อนค่าลงไปแตะที่ระดับเกือบ 36
บาทต่อดอลล่าห์สหรัฐ

ความเสี่ยงจากผู้ประกอบการรายใหม่

ธุรกิจการนำเข้าและจัดจำหน่ายถ่านหินให้กับโรงงานอุตสาหกรรมภายในประเทศเป็นธุรกิจที่ผู้ประกอบการรายใหม่ไม่มีความจำเป็นที่จะต้องลงทุนในอุปกรณ์เครื่องจักรมากนักและเป็นตลาดที่มีผู้แข่งขันน้อยราย
ทำให้มีโอกาสที่จะมีผู้แข่งขันรายใหม่เข้ามาประกอบธุรกิจนี้ได้ ซึ่งปัจจุบันมีคู่แข่งเข้ามาแข่งขันเพิ่มขึ้น
ซึ่งมีผลกระทบต่ออัตรากำไรขั้นต้น
ดังนั้นบริษัทฯจึงได้มีการวางกลยุทธ์ที่สำคัญทางด้านผลิตภัณฑ์ให้แตกต่างจากบริษัทคู่แข่งทั่วไปเพื่อให้เกิดมูลค่าเพิ่มและสามารถสนองความต้องการของลูกค้าได้มากที่สุด
โดยจะต้องอาศัยประสบการณ์และความเชี่ยวชาญในการคัดเลือกและปรับปรุงคุณภาพถ่านหินดังกล่าวรวมถึงจะต้องมีความรู้ที่จะสามารถให้คำแนะนำกับลูกค้าให้ใช้ถ่านหินให้เหมาะสมกับประเภทของหม้อไอน้ำที่ใช้ในโรงงานอุตสาหกรรม

ปัจจุบันบริษัทฯเป็นผู้จำหน่ายถ่านหินในประเทศไทยที่มีการคัดเลือกและปรับปรุงคุณภาพถ่านหินให้เหมาะสมกับหม้อไอน้ำสำหรับโรงงานอุตสาหกรรมขนาดกลางและเล็ก
เพื่อให้เกิดประสิทธิภาพสูงสุดในการเผาผลาญเชื้อเพลิง
และสามารถลดต้นทุนการผลิตของลูกค้าได้เป็นอย่างดี
ทำให้ลูกค้าให้ความไว้วางใจในการสั่งซื้อสินค้าจากบริษัทฯ ในปัจจุบันบริษัทฯมีลูกค้าเป็นจำนวนมาก
ทำให้บริษัทฯสามารถนำเข้าถ่านหินด้วยเรือขนาดใหญ่
ส่งผลให้บริษัทฯมีค่าระวางเรือที่ถูกกว่าค่าระวางเรือในกรณีที่นำเข้าถ่านหินจำนวนน้อย
ซึ่งผู้ประกอบการรายใหม่ไม่สามารถนำเข้าถ่านหินจำนวนมากในคราวเดียวกันสำหรับช่วงเริ่มต้นการดำเนินกิจการ
ซึ่งเป็นข้อได้เปรียบในการดำเนินธุรกิจของบริษัทฯ

ความเสี่ยงด้านพลังงานอื่นทดแทนและการขยายฐานลูกค้า

โดยทั่วไป แหล่งพลังงานหลักที่ใช้ในโรงงานอุตสาหกรรมของประเทศไทยจะมีอยู่ 3 ประเภทใหญ่ๆ
คือ น้ำมันเตา ก๊าซธรรมชาติ และถ่านหิน
น้ำมันเตาเป็นแหล่งเชื้อเพลิงที่โรงงานอุตสาหกรรมส่วนใหญ่เลือกใช้
เนื่องจากการจัดหาซื้อทำได้สะดวก การใช้งานที่ไม่ยุ่งยากและการบำรุงรักษาหม้อไอน้ำทำได้ง่าย
ส่วนก๊าซธรรมชาติส่วนใหญ่จะใช้ในอุตสาหกรรมโรงไฟฟ้า เนื่องจากมีราคาถูกกว่าน้ำมันเตา
ส่วนการใช้ถ่านหินยังไม่เป็นที่แพร่หลายในอุตสาหกรรมต่างๆมากนักเนื่องจากผู้ใช้ยังขาดความรู้ในการใช้ถ่านหินได้ดีเพียงพอ
ในส่วนของเชื้อเพลิงทดแทนชนิดอื่นที่มีราคาต่ำกว่า เช่น เชื้อเพลิงชีวมวล
จะไม่มีผลกระทบต่อยอดขายถ่านหินของบริษัทฯมากนัก เนื่องจากเป็นเชื้อเพลิงที่มีจำนวนจำกัด
ไม่เพียงพอต่อการผลิตไอน้ำของโรงงานอุตสาหกรรม

จากอดีตจนถึงปัจจุบัน
ถ่านหินมีจุดเด่นในเรื่องของการเป็นเชื้อเพลิงที่มีต้นทุนต่ำโดยมีค่าใช้จ่ายในการผลิตเชื้อเพลิงไอน้ำต่ำกว่าน้ำมันเตาประมาณ
3 เท่า อย่างไรก็ตาม การเปลี่ยนเชื้อเพลิงจากน้ำมันเตาเป็นถ่านหิน
โรงงานอุตสาหกรรมจะต้องมีการลงทุนเปลี่ยนหม้อไอน้ำจากที่ใช้กับน้ำมันเตาเป็นหม้อไอน้ำที่ใช้สำหรับถ่านหิน
แต่เมื่อพิจารณารวมถึงผลกระทบ เช่น
ด้านต้นทุนเชื้อเพลิงรวมถึงค่าใช้จ่ายในการดำเนินงานและการบำรุงรักษาหม้อไอน้ำแล้ว
ลูกค้ามีระยะเวลาคืนทุนเฉลี่ยประมาณ 9-24 เดือน
ขึ้นอยู่กับปริมาณการใช้ถ่านหินและประเภทของหม้อไอน้ำ
ดังนั้นในภาวะปัจจุบันที่โรงงานอุตสาหกรรมต่างๆจำเป็นต้องลดต้นทุนการผลิตเพื่อให้มีขีดความสามารถในการแข่งขันที่สูงขึ้น
ในหลายอุตสาหกรรมจึงเริ่มพิจารณาการใช้ถ่านหินเป็นทางเลือกหนึ่งแทนน้ำมันเตา
ประกอบกับถ่านหินเป็นเชื้อเพลิงซึ่งมีปริมาณสำรองอยู่มากเมื่อเปรียบเทียบกับก๊าซธรรมชาติและน้ำมันเตา
อีกทั้งแหล่งถ่านหินยังกระจายอยู่ในประเทศต่างๆมากกว่า 100 ประเทศทั่วโลก
ทำให้ถ่านหินเป็นเชื้อเพลิงที่มีความมั่นคงในด้านซัพพลายสูง
บริษัทฯจึงคาดว่าการใช้ถ่านหินในอนาคตมีแนวโน้มที่จะเพิ่มขึ้นมากกว่าเดิม
โดยในปัจจุบันบริษัทฯให้ความสำคัญในการขยายฐานลูกค้าโดยทำการตลาดในลูกค้าโรงงานอุตสาหกรรมที่ใช้หม้อไอน้ำแบบใช้น้ำมันเตาให้เปลี่ยนเป็นแบบใช้ถ่านหินกับทางบริษัทฯ

ความเสี่ยงด้านสิ่งแวดล้อม

ถ่านหินที่นำมาใช้ในโรงงานอุตสาหกรรมมีหลายประเภท
สามารถจัดเรียงตามคุณภาพที่ดีที่สุดของถ่านหินโดยพิจารณาจากค่าความร้อนที่สูงและมีผลกระทบต่อสิ่งแวดล้อมน้อยได้แก่
แอนทราไซต์ บิทูมินัส ซับบิทูมินัสและลิกไนต์ โดยถ่านลิกไนต์จะก่อให้เกิดมลภาวะกับสิ่งแวดล้อมสูง
ในขณะที่ถ่านหินประเภทอื่นๆ จะก่อให้เกิดมลภาวะกับสิ่งแวดล้อมน้อยกว่ามาก

ปัจจุบัน บริษัทฯ นำเข้าถ่านหินประเภทบิทูมินัสและซับบิทูมินัส โดยถ่านหินทั้ง 2
ประเภทเป็นถ่านหินที่มีคุณภาพดีและมีกำมะถันในระดับต่ำ (ปริมาณกำมะถันอยู่ในช่วง 0.1-1.5
เปอร์เซ็นต์ ในขณะที่น้ำมันเตามีกำมะถันอยู่ในช่วง 0.1-3.0 เปอร์เซ็นต์)
ทำให้มีผลกระทบกับสิ่งแวดล้อมน้อยเมื่อนำมาใช้งาน
และจากการที่บริษัทฯมีระบบในการจัดเก็บถ่านหินอย่างถูกต้องตามหลักวิชาการ
มีมาตรการในการควบคุมฝุ่นอย่างรัดกุม เช่น การจัดให้มีผ้าใบคลุมรอบกองถ่านหิน
การฉีดน้ำดักฝุ่นไม่ให้ฟุ้งกระจาย การสร้างรั้วรอบคลังสินค้า
การตรวจสอบคุณภาพน้ำและอากาศเป็นประจำ
รถที่บรรทุกถ่านหินจะมีผ้าใบปิดคลุมมิดชิดไม่ให้เศษถ่านหินตกพื้น
และมีการล้างล้อรถบรรทุกถ่านหินทุกคันก่อนออกจากคลังสินค้า เป็นต้น นอกจากนั้น บริษัทฯ
ดำเนินแผนงานเพื่อเพิ่มประสิทธิภาพในการป้องกันด้านสิ่งแวดล้อมอย่างต่อเนื่อง เช่น
การปรับปรุงกระบวนการผลิตให้อยู่ในระบบปิด สร้างระบบป้องกันการฟุ้งกระจายของฝุ่น
โดยการติดตั้งม่านกันฝุ่น และใช้ระบบสเปรย์น้ำ
เพื่อเพิ่มความมั่นใจในการจัดการด้านสิ่งแวดล้อมของบริษัทฯ

+-----------------------------------------------------------------------+
| ทรัพย์สินที่ใช้ในการประกอบธุรกิจ                                              |
+-----------------------------------------------------------------------+

สินทรัพย์ถาวร

สินทรัพย์ถาวรของบริษัทฯและบริษัทย่อย ได้แก่ ที่ดิน อาคารสำนักงาน ท่าเทียบเรือ
ส่วนปรับปรุงที่ดินเช่า อุปกรณ์ เรือลำเลียง และยานพาหนะ ณ วันที่ 31 ธันวาคม พ.ศ.2558
ดังรายละเอียดต่อไปนี้

ที่ดิน อาคาร เครื่องจักร

+----------------------------+----------+-------+-----------+----------+
| ที่ตั้ง                        | ลักษณะและ | ลัก    | มูลค่าสุทธิ   | วัต       |
|                            |          | ษณะกร |           | ถุประสงค์ใ |
|                            | ขนาดพื้นที่  | รมสิทธิ์ | หล        | นการถือคร |
|                            |          |       | ังหักค่าเสื่อม | องทรัพย์สิน |
|                            |          |       | (บาท)     |          |
+----------------------------+----------+-------+-----------+----------+
| 1. ที่ดิน                     | 71 ไร่ 1  | บริษัทฯ | 298,1     | ท        |
|                            | งาน      |       | 18,459.12 | ่าเทียบเรือ |
|   - ตำบลสวนส้ม อำเภอบ้านแพ้ว  |          | เป็นเ  |           | และสถานท |
|   จังหวัดสมุทรสาคร            | 91       | จ้าของ |           | ี่เก็บถ่านหิน |
|                            | ตารางวา  |       |           |          |
|   - ตำบลคลองสะแก           |          |       |           |          |
|   อำเภอนครหลวง จังหวัดอยุธยา  | 113 ไร่   |       |           |          |
|                            | 85 งาน   |       |           |          |
+----------------------------+----------+-------+-----------+----------+
| 2.  ที่ดินและอาคารชุด          | 98       | บริษัทฯ | 1,4       | สำน      |
|                            | ต        |       | 38,632.09 | ักงานบริษัท |
|   แขวงคลองตันเหนือ เขตวัฒนา   | ารางเมตร | เป็นเ  |           |          |
|   กรุงเทพฯ                  |          | จ้าของ |           |          |
+----------------------------+----------+-------+-----------+----------+
| 3.  อาคาร                  | -        | บริษัทฯ | 183,4     | สำนักงา   |
| สำนักงานคลังสินค้าและท่าเทียบเรือ |          |       | 39,918.54 | นคลังสินค้า |
|                            |          | เป็นเ  |           |          |
| -   ตำบลสวนส้ม อำเภอบ้านแพ้ว  |          | จ้าของ |           | สถานท    |
|     จังหวัดสมุทรสาคร          |          |       |           | ี่เก็บถ่านหิน |
|                            |          |       |           |          |
| -   ตำบลคลองสะแก           |          |       |           | และท     |
|     อำเภอนครหลวง           |          |       |           | ่าเทียบเรือ |
|     จังหวัดอยุธยา             |          |       |           |          |
+----------------------------+----------+-------+-----------+----------+
| 4.  เครื่องจักร               | -        | บริษัทฯ | 49,0      | ใช       |
|                            |          |       | 85,324.18 | ้ในกระบวน |
| -   ตำบลสวนส้ม อำเภอบ้านแพ้ว  |          | เป็นเ  |           |          |
|     จังหวัดสมุทรสาคร          |          | จ้าของ |           | ก        |
|                            |          |       |           | ารปรับปรุง |
| -   ตำบลคลองสะแก           |          |       |           |          |
|     อำเภอนครหลวง           |          |       |           | คุณ       |
|     จังหวัดอยุธยา             |          |       |           | ภาพถ่านหิน |
+----------------------------+----------+-------+-----------+----------+
| 5. ส่วนปรับปรุงที่ดิน            | 65 ไร่ 3  | บริษัทฯ | 14,8      | สถานท    |
|                            | งาน 81   |       | 93,484.54 | ี่เก็บถ่านหิน |
| -   ตำบลสวนส้ม อำเภอบ้านแพ้ว  | ตารางวา  | เป็นเ  |           |          |
|     จังหวัดสมุทรสาคร          |          | จ้าของ |           |          |
|                            |          |       |           |          |
|   ตำบลคลองสะแก             |          |       |           |          |
|   อำเภอนครหลวง จังหวัดอยุธยา  |          |       |           |          |
+----------------------------+----------+-------+-----------+----------+
| 6. งานระหว่างก่อสร้าง         | -        | บริษัทฯ | 1,6       |          |
|                            |          |       | 47,100.00 |          |
|                            |          | เป็นเ  |           |          |
|                            |          | จ้าของ |           |          |
+----------------------------+----------+-------+-----------+----------+

อุปกรณ์และยานพาหนะ

+----------------------+----------------------+-----------------------+
| ประเภทของสินทรัพย์      | ลักษณะกรรมสิทธิ์         | มูลค่าสุทธิหลังหักค่าเสื่อม    |
|                      |                      |                       |
|                      |                      | (บาท)                 |
+----------------------+----------------------+-----------------------+
| อุปกรณ์                | บริษัทฯเป็นเจ้าของ       | 8,017,291.92          |
+----------------------+----------------------+-----------------------+
| ยานพาหนะ             | บริษัทฯเป็นเจ้าของ       | 3,545,569.38          |
+----------------------+----------------------+-----------------------+
| เรือลำเลียง            | บริษัทฯเป็นเจ้าของ       | 103,793,439.94        |
+----------------------+----------------------+-----------------------+

บริษัทฯ ทำสัญญาเช่าที่ดินเพื่อเป็นคลังสินค้าที่ตำบลสวนส้ม อำเภอเมือง จังหวัดสมุทรสาคร ไว้ 3
ฉบับ ซึ่งบุคคลในสัญญาเช่าที่ดินทั้ง 3 ฉบับนั้น ไม่เป็นบุคคลที่มีส่วนได้เสียกับบริษัทฯแต่อย่างใด
และมีสรุปรายละเอียดที่สำคัญของสัญญาเช่า ดังนี้

+------+--------------+-----------------+-----------------------------+
| สัญญา | ระยะเวลา     | ขนาดของพื้นที่      | การคิดค่าเช่า                  |
|      |              |                 |                             |
| ฉบับที่ |              |                 |                             |
+------+--------------+-----------------+-----------------------------+
| 1    | 1 พฤษภาคม    | 13 ไร่ 2 งาน     | ค                           |
|      | 2554         |                 | ่าเช่าที่ดินแบ่งการชำระเป็นรายเดือน |
|      |              | 71 ตารางวา      |                             |
|      | ถึง           |                 | เดือนละ 16,500 บาท           |
|      |              |                 |                             |
|      | 31 สิงหาคม    |                 |                             |
|      | 2558         |                 |                             |
+------+--------------+-----------------+-----------------------------+
| 2    | 1 เมษายน     | 7 ไร่ 2 งาน      | ค                           |
|      | 2554         | 82 ตารางวา      | ่าเช่าที่ดินแบ่งการชำระเป็นรายเดือน |
|      |              |                 |                             |
|      | ถึง           |                 | เดือนละ 32,000 บาท           |
|      |              |                 |                             |
|      | 31 สิงหาคม    |                 |                             |
|      | 2558         |                 |                             |
+------+--------------+-----------------+-----------------------------+
| 3    | 1 กันยายน     | 7 ไร่ 3 งาน      | ค                           |
|      | 2556         |                 | ่าเช่าที่ดินแบ่งการชำระเป็นรายเดือน |
|      |              | 61 ตารางวา      |                             |
|      | ถึง           |                 | เดือนละ 45,000 บาท           |
|      |              |                 |                             |
|      | 31 สิงหาคม    |                 |                             |
|      | 2558         |                 |                             |
+------+--------------+-----------------+-----------------------------+

สินทรัพย์ไม่มีตัวตน

+----------------------+-------------------+---------------------------+
| ประเภทของสินทรัพย์      | ลักษณะกรรมสิทธิ์      | มูลค่าสุทธิหลังหักค่าตัดจำหน่าย    |
|                      |                   |                           |
|                      |                   | (บาท)                     |
+----------------------+-------------------+---------------------------+
| ลิขสิทธิ์ซอฟแวร์          | บริษัทฯเป็นเจ้าของ    | 3,959,149.15              |
+----------------------+-------------------+---------------------------+

นโยบายการลงทุนในบริษัทย่อย

บริษัทมีนโยบายการลงทุนในธุรกิจหลัก คือ ถ่านหิน
โดยจะลงทุนในบริษัทอื่นต่อเมื่อเป็นไปตามนโยบายการลงทุนเท่านั้น
ในกรณีปกติบริษัทจะมีการถือหุ้นในบริษัทย่อยในอัตราการลงทุนร้อยละ 99.9 ยกเว้น กรณีการร่วมทุน
ซึ่งจะขึ้นอยู่กับข้อตกลงกับผู้ร่วมทุน
สำหรับการจัดการบริษัทมีนโยบายที่จะส่งตัวแทนบริษัทเข้าไปร่วมเป็นสมาชิกในคณะกรรมการของบริษัทย่อยและบริษัทที่เกี่ยวข้อง
ณ วันที่ 31 ธันวาคม 2558 บริษัทฯมี 4 บริษัทย่อย ได้แก่

1.  บริษัท ยูเอ็มเอส ดิสทริบิวชั่น จำกัด (เดิม : บริษัท ยูเอ็มเอส ลอจิสติกส์ แมแนจเมนท์
    จำกัด ประกอบธุรกิจปุ๋ย (เดิม : ประกอบธุรกิจด้านโลจิสติกส์) โดยมีทุนจดทะเบียน 20
    ล้านบาท ทุนชำระแล้ว 5 ล้านบาท และเงินลงทุนตามวิธีราคาทุนมูลค่า 5 ล้านบาท
    โดยบริษัทฯ ถือหุ้นในสัดส่วนร้อยละ 99.9 บริษัท ยูเอ็มเอส ลอจิสติกส์ แมแนจเมนท์ จำกัด
    ได้เริ่มดำเนินธุรกิจตั้งแต่วันที่ 20 ตุลาคม พ.ศ.2549

2.  เดิม : บริษัท ยูเอ็มเอส เพลเลท เอ็นเนอร์ยี่ จำกัด(เดิม: บริษัท ยูเอ็มเอส ขนส่ง จำกัด)
    ประกอบธุรกิจพลังงานทางเลือก เพื่อจำหน่ายทั้งในและนอกประเทศ (เดิม :
    ประกอบธุรกิจการขนส่งและขนถ่ายทางบก) โดยมีทุนจดทะเบียน 18 ล้านบาท ทุนชำระแล้ว
    18 ล้านบาท และเงินลงทุนตามวิธีราคาทุนมูลค่า 18 ล้านบาท
    โดยบริษัทฯถือหุ้นในสัดส่วนร้อยละ 99.9 บริษัท ยูเอ็มเอส ขนส่ง จำกัด
    ได้เริ่มดำเนินธุรกิจตั้งแต่วันที่ 24 มกราคม พ.ศ.2550

3.  บริษัท ยูเอ็มเอส ไลท์เตอร์ จำกัด ประกอบธุรกิจการขนส่งและขนถ่ายทางน้ำ
    โดยมีทุนจดทะเบียน 110 ล้านบาท ทุนชำระแล้ว 110 ล้านบาท
    และเงินลงทุนตามวิธีราคาทุนมูลค่า 110 ล้านบาท โดยบริษัทฯถือหุ้นในสัดส่วน ร้อยละ 99.9
    บริษัท ยูเอ็มเอส ไลท์เตอร์ จำกัด ได้เริ่มดำเนินธุรกิจตั้งแต่วันที่ 24 มกราคม พ.ศ.2550

4.  บริษัท ยูเอ็มเอส พอร์ต เซอร์วิสเซส จำกัด ประกอบธุรกิจบริการท่าเทียบเรือ
    โดยมีทุนจดทะเบียน 18 ล้านบาท ทุนชำระแล้ว 18 ล้านบาท
    และเงินลงทุนตามวิธีราคาทุนมูลค่า 18 ล้านบาท โดยบริษัทฯ ถือหุ้นในสัดส่วนร้อยละ 99.9
    บริษัท ยูเอ็มเอส พอร์ต เซอร์วิสเซส จำกัด ได้เริ่มดำเนินธุรกิจตั้งแต่วันที่ 22 ตุลาคม
    พ.ศ.2551

สำหรับนโยบายการบริหารงานของบริษัทย่อยจะเป็นไปตามนโยบายของบริษัทฯ
โดยจะมีตัวแทนเข้าเป็นกรรมการเพื่อร่วมในการบริหารงานในบริษัทย่อยนั้น
สรุปรายละเอียดการลงทุน ณ วันที่ 31 ธันวาคม พ.ศ.2558 มีดังนี้

+--------------------------------+----------+----------+---------------+
| ชื่อบริษัท                         | สัดส่วน    | ท        | มูลค่าเงินลง     |
|                                |          | ุนชำระแล้ว | ทุนตามวิธีราคาทุน |
|                                | การลงทุน  |          | (ล้านบาท)      |
|                                | (%)      | (ล้านบาท) |               |
+--------------------------------+----------+----------+---------------+
| บริษัท ยูเอ็มเอส ดิสทริบิวชั่น จำกัด     | 99.9     | 5.00     | 5.00          |
|                                |          |          |               |
| (เดิม : บริษัท ยูเอ็มเอส ลอจิสติกส์    |          |          |               |
| แมแนจเมนท์ จำกัด)                |          |          |               |
+--------------------------------+----------+----------+---------------+
| บริษัท ยูเอ็มเอส เพลเลท เอ็นเนอร์ยี่   | 99.9     | 18.00    | 18.00         |
| จำกัด                           |          |          |               |
|                                |          |          |               |
| (เดิม : บริษัท ยูเอ็มเอส ขนส่ง จำกัด) |          |          |               |
+--------------------------------+----------+----------+---------------+
| บริษัท ยูเอ็มเอส ไลท์เตอร์ จำกัด      | 99.9     | 110.00   | 110.00        |
+--------------------------------+----------+----------+---------------+
| บริษัท ยูเอ็มเอส พอร์ต เซอร์วิสเซส    | 99.9     | 18.00    | 18.00         |
| จำกัด                           |          |          |               |
+--------------------------------+----------+----------+---------------+

การนำทรัพย์สินไปเป็นหลักประกัน สามารถดูรายละเอียดของทรัพย์สินที่นำไปเป็นหลักค้ำประกัน
ได้เปิดเผยไว้ในหมายเหตุประกอบงบการเงิน ข้อ 10 ที่ดิน อาคาร และอุปกรณ์

+-----------------------------------------------------------------------+
| ข้อพิพาททางกฎหมาย ระหว่างปี 2558                                          |
+-----------------------------------------------------------------------+

เมื่อประมาณเดือนตุลาคม – พฤศจิกายน 2550 บริษัทฯ ตกลงซื้อขายถ่านหินกับบริษัท วีว่า กรุ๊ป
จำกัด และลูกหนี้ (จำเลย) ผิดนัดชำระส่งมอบถ่านหินจึงยื่นฟ้องเป็นคดีหมายเลขดำที่ 8219/2551
ของศาลแพ่งกรุงเทพใต้ โดยจำเลยทั้งสี่ยอมรับว่าได้รับเงินจำนวน 26,372,118.30 บาท
และมิได้ส่งมอบถ่านหินให้แก่โจทก์ จำเลยทั้งสี่จึงต้องชำระหนี้ให้แก่โจทก์เป็นจำนวน
26,372,118.30 บาท หากจำเลยทั้งสี่ไม่สามารถดำเนินการส่งมอบถ่านหินได้
จำเลยทั้งสี่ยินยอมให้บังคับคดีเอากับทรัพย์สินของจำเลยทั้งสี่ได้เป็นจำนวน 46,247,333.18 บาท
พร้อมดอกเบี้ยในอัตราร้อยละ 7.5 ต่อปี ของต้นเงิน 26,372,118.30 บาท
นับถัดแต่วันฟ้องเป็นต้นไปจนกว่าจำเลยทั้งสี่จะชำระเสร็จสิ้น
ปรากฏว่าตามสัญญาประนีประนอมยอมความจำเลยทั้งสี่ผิดนัดชำระหนี้

โจทก์ยื่นบังคับคดีเอากับทรัพย์สินเป็นที่ดินจำนวน 20 แปลง
ซึ่งในการขายทอดตลาดมีเจ้าหนี้บุริมสิทธิธนาคารกสิกรไทย (เจ้าหนี้จำนอง)
มีสิทธิได้รับชำระหนี้จากการขายที่ดินดังกล่าวก่อนเจ้าหนี้สามัญ บริษัทฯ
ธนาคารกสิกรไทยสามารถยื่นคำร้องขอรับชำระหนี้จำนองกับเจ้าพนักงานบังคับคดีจำนวน 48 ล้าน
พร้อมดอกเบี้ยในอัตราร้อยละ 10 ต่อปี
หากเหลืออยู่เป็นจำนวนเท่าใดจะนำมาแบ่งปันส่วนที่เหลือให้แก่เจ้าหนี้สามัญรายอื่นๆ

ปัจจุบัน เจ้าพนักงานบังคับประกาศขายทอดตลาดที่ดินพร้อมสิ่งปลูกสร้างทั้งหมด เรียบร้อยแล้ว
ปรากฎว่า
ธนาคารกสิกรไทยในฐานะผู้มีสิทธิได้รับชำระหนี้ก่อนได้รับชำระหนี้จากการขายทอดตลาดแล้ว
และไม่มีเงินเหลือถึงบริษัทและเจ้าหนี้สามัญรายอื่น ๆ

+-----------------------------------------------------------------------+
| ข้อมูลทั่วไปและข้อมูลสำคัญอื่น                                                 |
+-----------------------------------------------------------------------+

ข้อมูลทั่วไป

ชื่อบริษัท : บริษัท ยูนิค ไมนิ่ง เซอร์วิสเซส จำกัด (มหาชน)

Company Name : Unique Mining Services Public Company Limited

ที่ตั้งสำนักงานใหญ่ : 26/54-55 อาคาร อรกานต์ ชั้น 15 ซอยชิดลม ถนนเพลินจิต แขวงลุมพินี
เขตปทุมวัน กรุงเทพมหานคร 10330

  ที่ตั้งคลังสินค้า 1. คลังสินค้าสวนส้ม

  เลขที่ 88/8, 88/9 หมู่ 5 ตำบลสวนส้ม อำเภอบ้านแพ้ว จังหวัดสมุทรสาคร 74120

  2. คลังสินค้านครหลวง

  เลขที่ 108 หมู่ 2 ตำบลคลองสะแก อำเภอนครหลวง จังหวัดอยุธยา 13260

ประเภทธุรกิจ : นำเข้าและจำหน่ายถ่านหิน

เลขทะเบียนบริษัท : 0107547000095

เบอร์โทรศัพท์ : 0-2655-7501-2

เบอร์โทรสาร : 0-2655-7503-5

เว็บไซต์ : http://www.umspcl.com

จำนวนหุ้นสามัญ : 153,454,064 หุ้น (ณ วันที่ 31 ธันวาคม 2559)

  6.2 ชื่อ สถานที่ตั้ง โทรศัพท์ โทรสารของบุคคลอ้างอิงอื่นๆ

  นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย เขตคลองเตย
  กรุงเทพฯ 10110

  โทรศัพท์ : (+662) 009-9000 โทรสาร : (+662) 009-9991

 

  ผู้สอบบัญชี บริษัท เคพีเอ็มจี ภูมิไชย สอบบัญชี จำกัด

  นางศิริเพ็ญ สุขเจริญยิ่งยง ผู้สอบบัญชีรับอนุญาต ทะเบียนเลขที่ 3636

  ชั้น 48 อาคารเอ็มไพร์ทาวเวอร์, เลขที่ 195 ถนนสาทรใต้ กรุงเทพ 10120

  โทรศัพท์ : (+662) 677-2000 โทรสาร : (+662) 677-2220-23